 Xildhibaanka oo hadalkiisa sii wata, ayaa bulshada reer Somaliland ku bogaadiyey doorashadii xorta iyo xalaasha ahayd ee dalka ka qabsoontay, waxana uu sheegay inay Somaliland ku tallaabsatay horumar aanay gaadhin dalalka kale ee qaaradda Afrika, Socdaalkayagu waa mid walaalnimo iyo darisnimo, ka kale ee caleemo-saarkana Jabuuti way iman doontaa oo wefti rasmi ah ayaa iman doona, umadda reer Somaliland-na waanu ugu hambalyeynaynaa sida quruxda badan ee ku dayashadu ku jirto ee iyada oo aanay cidina caawin ay doorashadaa heerka sare ah ee casriga ah ee la isku raacay inay tahay tii ugu horraysay ee nooceeda ah ee qaaraddan Afrika ka dhacday, waana inta aad dadka dheer tihiin in idinka oo aan la idin aqoonsan oo aanay cidina idin gargaarin aad gaadheen, aqoonsiguna waa ka umaddu is aqoonsatee idinkaa is aqoonsatay, ayuu yidhi xildhibaan Cali Cabdi Faarax. 